Patricia Lippert

D'Patricia Lippert, gebuer den 31. Juli 1956 zu Lëtzebuerg,Patricia Lippert am Lëtzebuerger Konschtlexikon ass eng lëtzebuergesch Molerin a Sculptrice. Si schafft ofwiesselend zu Lëtzebuerg an zu Berlin.mediart.lu: Lippert Patricia (gekuckt de 14. Januar 2025)

 Liewen a Wierk 

D'Patricia Lippert war an der Sainte-Sophie an ass duerno an de Lycée technique Michel Lucius a vun 1971 bis 1974 an d'Konschsektioun vum Lycée des arts et métiers gaangen.Patricia Lippert am Luxemburger Autorenlexikon Donieft huet si Art dramatique am Stater Conservatoire geléiert. Tëscht 1976 an 1982 huet si "Visuell Kommunikatioun" op der Hochschule für Gestaltung zu Offenbach studéiert. Si huet hiert Studium  mat der Thees: Gibt es eine weibliche Ästhetik? Vorschläge zu einer veränderten Kunstpraxis der Frauenluxembourg.public.lu: Luxemburg auf der Biennale in Venedig  (29. November 2024) ofgeschloss.

1977 huet si de Grafiker Dieter Wagner (1939-2011) kenne geléiert, mat deem si zwee Kanner krut. Zënter 1982 schafft d'Patricia Lippert als fräischaffend Kënschtlerin an de Beräicher Multimedia, Zeenografie, Grafik, Videokonscht, Molerei, Skulptur an Installatiounen. Si schafft mat verschiddene Materialien an Techniken. Hir Wierker sinn narrativ a bezéien hir eegen Erfarungen, Emotiounen, Spiritualitéit, Mythen an dat "éiwegt Weiblecht" mat an.mediart.lu: Regard sur… Patricia Lippert (12. Februar 2014) Si verwandelt Situatiounen a Biller, ouni déi ze dramatiséieren.Theis, Vermast, 1995 (Kuckt Sektioun "Literatur")

1985 huet d'Patricia Lippert d'Dekore vum Andy Bausch sengem éischte Spillfilm Gwyncilla, Legend of Dark Ages geschaf. D'Joer drop war si eng vun de Matgrënnerinne vun der ASBL Schläifmillen.wort.lu: Ateliers Schläifmillen - Trente ans d'ébullition créatrice vum Thierry Hick (24. Juni 2016) Si huet 1987 op der Bienal de São Paulo ausgestallt an 1988 mam Moritz Ney Lëtzebuerg bei der Biennale zu Venedig vertrueden. 

Fir hir Aarbecht krut si 1987 de Prix de Raville (zesumme mam Gast Michels), de Spezialpräis vun der Jury bei der fënnefter Quinquennale fir modern lëtzebuergesch Konscht zu Esch-Uelzecht (1988) an de Prix Grand-Duc Adolphe (1995). D'Patricia Lippert war Member vum Cercle artistique de Luxembourg (CAL) a vum ARC Kënschtlerkrees a war 2001 eng Matgrënnerin vun New Fluxus.La collection luxembourgeoise du Musée national d'Histoire et d'Art - Patricia Lippert et le plaisir de l'art vum Nathalie Becker an [[Ons Stad], Zënter 2003 huet si d'Statu fir de Lëtzebuerger Filmpräis entworf.filmfund.lu: Présentation: Le Lëtzebuerger Filmpräis (gekuckt den 23. November 2021

Donieft huet si eng Rei Bicher geschriwwen, dorënner d'Konschtbicher Mémoires de miroirs (2003), Cœurs à corps ouverts (2005) an Ananke (2013) an d'Kannerbicher Dragodumirdoch (2008) an Der blaue Pilz und die Schnecke (2021). Och d'Bicher Das Kind und der große Vogel (2022) vun der Maryse Krier a Fragments du journal intime de Dieu (2023) vum Lambert Schlechter huet si illustréiert.

 Ausgewielt Wierker 
 1990: Mauerdekoratioun fir UBS an der Stad Lëtzebuerg.
 2003: monumentaalt Wierk vun 8 x 4 m virun dem Agank vun der Clinique St. Louis zu Ettelbréck.
 2003: Entworf vun der Skulptur vum Lëtzebuerger Filmpräis.
 2006: aacht Péil, mat der Pascale Seil, a aacht Statuen aus Bronz fir d'Primärschoul zu Beefort.
 2020: Corona ChaChaCha, an der Sammlung vum Nationalmusée fir Archeologie, Geschicht a KonschtMNAHA Collections: Corona ChaChaCha (gekuckt de 14. Januar 2025)

 Literatur 
 Marc Theis, Elisabeth Vermast: Artistes luxembourgeois d'aujourd'hui, Edition Marc Theis, Lëtzebuerg / Hannover, 1995, ISBN 2-9599988-2-0, S. 46 - S. 47

 Kuckt och 
 Lëscht vu lëtzebuergesche Konschtschafenden

 Um Spaweck 
 www.patricialippert.eu

Kategorie:Prix Grand-Duc Adolphe
Kategorie:Lëtzebuergesch Moler
Kategorie:Gebuer 1956
Kategorie:Membere vum Cercle artistique de Luxembourg
Kategorie:Membere vum ARC Kënschtlerkrees